cyanic-selkie/wikianc huggingface dataset:
ธีมะ กาญจนไพริน
ประวัติ
ขณะเดียวกัน ท่ามกลางสถานการณ์ทางการเมืองที่ร้อนแรง ธีมะก็ได้รับการชักชวนจากรุ่นพี่คณะนิเทศศาสตร์ จุฬาลงกรณ์มหาวิทยาลัย ให้มาทำรายการบันเทิง GANG'MENT ทางช่องจีทีเอชออนแอร์ควบคู่ไปด้วย เพราะการทำรายการการเมืองอย่างเดียวรายได้ไม่เพียงพอ หลังจากนั้นได้รับโอกาสให้ทำรายการ 7 วันทันข่าว จนกระทั่งช่องจีทีเอชออนแอร์ปิดตัวลง แล้วได้ถ่ายโอนรายการบางส่วนไปออกอากาศทางช่อง จีเอ็มเอ็ม 25 ธีมะก็ยังคงทำหน้าที่เป็นพิธีกรรายการ 7 วันทันข่าว เรื่อยมา จนในที่สุดรายการก็ได้ยุติการออกอากาศในช่วงปลายปี พ.ศ. 2559
นอกจากนั้น ในเดือนมิถุนายน พ.ศ. 2559 ธีมะได้เข้าร่วมฟื้นฟูรายการข่าวภาคเช้า ทาง ช่องวัน 31 ในชื่อรายการ ตื่นแต่เช้า เป็นพิธีกรคู่กับ เอกพร ศรีสุขทวีรัตน์ ต่อมารายการได้เปลี่ยนชื่อเป็น ข่าวเช้าช่องวัน และยังได้จัดรายการข่าวเย็นร่วมกับ พีระวัฒน์ อัฐนาค รวมไปถึงผู้ประกาศเพียงคนเดียวในข่าววันศุกร์ และในปี พ.ศ. 2560 ธีมะได้เข้าร่วมเป็นพิธีกรรายการข่าว HEADLINE TODAY บนเว็บไซต์ไลน์ทีวี จัดรายการร่วมกับ เอกพร ศรีสุขทวีรัตน์ และ พิชาพัฒน์ รัตนกุล เสรีเริงฤทธิ์ ทุกวันจันทร์ถึงศุกร์ เวลา 19.00-19.50 น. ซึ่งธีมะจะจัดคู่กับเอกพร วันจันทร์ถึงพฤหัสบดี
วันที่ 6 ตุลาคม พ.ศ. 2560 ราชกิจจานุเบกษาได้เผยแพร่คำพิพากษาศาลฎีกาแผนกคดีอาญาของผู้ดำรงตำแหน่งทางการเมือง เมื่อวันที่ 27 กรกฎาคม พ.ศ. 2560 พิพากษาว่า นายธีมะ กาญจนไพริน จงใจไม่ยื่นบัญชีแสดงรายการทรัพย์สินและหนี้สิน กรณีพ้นจากตำแหน่งโฆษกผู้นำฝ่ายค้านในสภาผู้แทนราษฎร มาแล้ว 1 ปี โดยศาลพิพากษาให้จำคุก 2 เดือน ปรับ 8,000 บาท และห้ามดำรงตำแหน่งทางการเมืองเป็นเวลา 5 ปี แต่เนื่องจากให้การรับสารภาพที่ประโยชน์แก่การพิจารณาและไม่เคยได้รับโทษจำคุกมาก่อน โทษจำคุกจึงเหลือรอลงอาญา 1 ปี
กรณีวิเคราะห์ข่าวกระทบกระเทือนประเทศเพื่อนบ้าน
วันที่ 20 มีนาคม พ.ศ. 2563 ธีมะได้ไปที่สถานเอกอัครราชทูตสาธารณรัฐประชาธิปไตยประชาชนลาวประจำประเทศไทย พร้อมกับทีมงานช่องวัน เพื่อขอโทษเอกอักครราชทูตประจำประเทศลาว กรณีที่แสดงความคิดเห็นเกี่ยวกับเรื่อง "ทำไมต้องเลื่อนสงกรานต์" ในช่วง จั๊ดซัดทุกความจริง ของวันที่ 19 มีนาคม โดยมีเนื้อหาว่า "ประเทศพม่าและลาวไม่พบผู้ติดเชื้อไวรัสโควิด-19 แต่ไม่มีใครเชื่อ พร้อมทั้งบอกว่า ไม่มีเทคโนโลยีในการตรวจ แม้แต่ชุดตรวจก็ยังไม่มี โรงพยาบาลที่ลาวเก่า ดูเทคโนโลยีล้าสมัย" เมื่อข่าวถูกปล่อยออกไป ทำให้ชาวลาวไม่พอใจ จนเน็ตไอดอลชาวลาว แอปเปิ้ล สีสะเหงียน (ภรรยาของฟลุ๊ค จิระ) ได้ออกมาโพสต์ไอจีในทำนองที่ว่า เป็นการบูลลี่ เหยียดประชากรในประเทศ เมื่อสถานการณ์ความไม่พอใจจากสื่อออนไลน์ฝั่งลาวเผยแพร่ออกไป ทำให้จั๊ดและทีมงานช่องวันต้องออกมาขอโทษกับเหตุการณ์ที่เกิดขึ้น  และก่อนที่จะไปที่สถานเอกอัครราชทูตสาธารณรัฐประชาธิปไตยประชาชนลาวประจำประเทศไทยนั้น ทางทีมงานช่องวันได้ลบคลิปดังกล่าวไปแล้ว
วัดเขาอ้อ
วัดเขาอ้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะกอกเหนือ อำเภอควนขนุน จังหวัดพัทลุง
วัดเขาอ้อสร้างเมื่อ พ.ศ. 1651 ได้รับพระราชทานวิสุงคามสีมาตั้งแต่ พ.ศ. 1661 เขตวิสุงคามสีมากว้าง 15 เมตร ยาว 20 เมตร กล่าวกันว่าวัดเขาอ้อ เคยเป็นสำนักพราหมณ์ผู้เรืองเวทย์มาก่อนซึ่งเป็นสำนักทิศาปาโมกข์ เรียกว่า สำนักเขาอ้อ มีกษัตริย์หลายพระองค์ ส่งลูกหลานมาเรียนเพื่อรับเอาความรู้ด้านต่าง ๆ จากอาจารย์ผู้สอน ซึ่งเป็นพราหมณ์จากประเทศอินเดีย ตามตำนานบอกว่า ความรู้ในสำนักตักศิลาเขาอ้อ แบ่งเป็น 2 คือความรู้ในวิชาธรรมศาสตร์อันเกี่ยวข้องด้วยการปกครอง การสร้างบ้านแปลงเมือง และการทำมาหากิน และอีกสายเกี่ยวข้องด้วยเรื่องของพิธีกรรม ไสยศาสตร์การแพทย์
จากหลักฐานทางประวัติศาสตร์ที่บันทึกใน สานส์ตราของเจ้าพระยาเมืองนครศรีธรรมราช กล่าวว่าเมื่อ พ.ศ. 2284 สมัยแผ่นดินพระเจ้าอยู่หัวบรมโกศแห่งกรุงศรีอยุธยา พระมหาอินทราชจากปัตตานีได้มาเป็นเจ้าวัดและได้มาปฏิสังขรณ์วัดขึ้นมาใหม่โดยมีตาปะขาวขุนแก้วเสนาขุนศรีสมบัติ เป็นหัวหน้าฝ่ายคฤหัสถ์ช่วยกันซ่อมแซม ได้ช่วยกันสร้างอุโบสถ มณฑป พระพุทธบาทจำลอง พระพุทธไสยาสน์ เจดีย์ และได้พระราชทานพระพุทธรูป 2 องค์ จากพระบาทสมเด็จพระเจ้าอยู่หัวบรมโกศ
เจ้าอาวาสวัดเขาอ้อทุกรูป เชื่อกันว่าเป็นผู้เชี่ยวชาญทางด้านไสยเวทย์ มีชื่อเสียงทางด้านคงกระพันชาตรี การแพทย์แผนโบราณ โดยเฉพาะที่เกี่ยวกับว่าน จึงมีพิธีกรรมที่เกี่ยวเนื่อง คือ พิธีแช่ว่าน พิธีหุงข้าวเหนียวดำ ซึ่งเป็นพิธีกรรมที่เป็นเอกลักษณ์ ของสำนักเขาอ้อ
อาคารเสนาสนะของวัดที่โดดเด่น คือ กุฏิทรงไทย วัดมีปูชนียวัตถุ ได้แก่ พระพุทธรูปสำริด (รูปเจ้าฟ้าอิ่ม) พระพุทธรูปเงิน (รูปเจ้าดอกมะเดื่อ) พระพุทธรูปไสยาสน์ปูนปั้น ทาสีทอง และรอยพระพุทธบาทจำลอง (สำริด) ศิลปะรัตนโกสินทร์
กีฬากรีฑาในกีฬาแห่งชาติ ครั้งที่ 45
กีฬากรีฑาในกีฬาแห่งชาติ ครั้งที่ 45 จัดแข่งขันที่สนามกีฬาติณสูลานนท์ อำเภอเมืองสงขลา จังหวัดสงขลา กำหนดแข่งขันระหว่างวันที่ 22 ถึง 26 มิถุนายน พ.ศ. 2560 มีการชิงชัยทั้งหมด 48 เหรียญทอง
การหยุดรัฐบาลในสหรัฐ
ในการเมืองสหรัฐ การหยุดรัฐบาลเกิดเมื่อรัฐสภาสหรัฐและประธานาธิบดีสหรัฐไม่สามารถผ่านกฎหมายงบจัดสรรเพื่อจัดหาเงินทุนแก่การดำเนินการและหน่วยงานของรัฐ ในกรณีนี้การตีความปัจจุบันของรัฐบัญญัติต่อต้านงบประมาณเพิ่มเติม (Antideficiency Act) กำหนดให้รัฐบาลกลางสหรัฐเริ่ม "หยุด" กิจกรรมที่ได้รับผลกระทบซึ่งเกี่ยวข้องกับการหยุดงานของบุคลากรที่ไม่จำเป็น และการลดขนาดกิจกรรมและบริการของหน่วยงาน ตั้งแต่ปี 2519 เมื่อมีการตรางบประมาณและกระบวนการงบจัดสรร จะมีช่องว่าง 19 ครั้งในการจัดหาเงินทุนงบประมาณ ซึ่งในจำนวนนี้ 8 ครั้งนำไปสู่การลดขนาดลูกจ้างของรัฐ ก่อนปี 2533 ช่องว่างการจัดหาเงินทุนไม่นำไปสู่การหยุดรัฐบาลเสมอไป แต่หลังปี 2533 มีการปฏิบัติให้ปิดรัฐบาลสำหรับช่องว่างจัดหาเงินทุนทุกครั้ง การหยุดยังเกิดในการปกครองระดับรัฐ/ดินแดนและท้องถิ่นด้วย
ระหว่างรัฐบาลโรนัลด์ เรแกน มีช่องว่างจัดหาเงินทุน 3 ครั้งที่นำไปสู่การหยุดน้อยกว่าหนึ่งวัน ช่องว่างการจัดหาเงินทุนในปี 2533 ระหว่างรัฐบาลจอร์จ เอช. ดับเบิลยู. บุชทำให้เกิดการหยุดสุดสัปดาห์ ระหว่างรัฐบาลบิล คลินตัน มีการหยุดรัฐบาลสมบูรณ์สองครั้งระหว่างปี 2538 และ 2539 กินเวลา 5 และ 21 วันตามลำดับ ซึ่งเกิดจากความเห็นไม่ตรงกันเรื่องจะตัดบริการภาครัฐหรือไม่ นำไปสู่การลดขนาดและความปั่นป่วนอย่างสำคัญ ระหว่างรัฐบาลบารัก โอบามา เกิดการปิดรัฐบาลระหว่างวันที่ 1–16 ตุลาคม 2556 ข้อพิพาทปฐมภูมิมาจากพรรคริพับลิกันต้องการชะลอหรือลดเงินทุนของรัฐบัญญัติคุ้มครองผู้ป่วยและการบริบาลที่เสียได้ หรือโอบามาแคร์ ในปี 2561 รัฐบาลดอนัลด์ ทรัมป์มีการหยุดเริ่มตั้งแต่วันที่ 20 มกราคม เวลา 0.00 น. ราชการที่สำคัญยังเปิดทำการอยู่ แต่กำลังพลกองทัพประจำการจะไม่ได้รับค่าจ้างจนสิ้นสุดการหยุด
แขวงบ้านช่างหล่อ
ที่ตั้งและอาณาเขต
แขวงบ้านช่างหล่อครอบคลุมพื้นที่ตอนกลาง-ใต้ของเขตบางกอกน้อย มีอาณาเขตติดต่อกับเขตการปกครองข้างเคียงดังนี้
ที่มาของชื่อแขวง
บ้านช่างหล่อเดิมเป็นชุมชนของช่างฝีมือที่มีฝีมือในการประดิษฐ์หรือหล่อพระพุทธรูป มีศูนย์กลางซึ่งปัจจุบันตั้งอยู่บนถนนวังหลังใกล้กับแยกศิริราชและโรงพยาบาลศิริราช มีประวัติความเป็นมายาวนานตั้งแต่กรุงธนบุรีหรือต้นกรุงรัตนโกสินทร์ แต่ต่อมาทางการได้ห้ามการหล่อพระพุทธรูปอีก เนื่องจากสภาพเมืองมีการขยายตัวขึ้น มีบ้านเรือนและผู้มาอยู่อาศัยมากขึ้น เศษเปลวไฟจากการหล่อนั้นอาจกระเด็นไปโดนก่อให้เกิดอัคคีภัยได้ ทำให้โรงหล่อต่าง ๆ ในชุมชนบ้านช่างหล่อต้องปิดกิจการหรือย้ายไปอยู่ที่อื่น ปัจจุบันไม่มีโรงหล่อเหลืออยู่ในชุมชนบ้านช่างหล่อเลย โรงหล่อเดิมจึงเป็นเพียงสำนักงานเพื่อติดต่องาน ปัจจุบันชุมชนบ้านช่างหล่อจึงเหลือแต่เพียงชื่อเท่านั้น
การคมนาคม
ถนนสายหลักในพื้นที่แขวงบ้านช่างหล่อ ได้แก่
ถนนสายรองและทางลัดในพื้นที่แขวงบ้านช่างหล่อ ได้แก่
ตำบลบ้านนา
ตำบลบ้านนา สามารถหมายถึงตำบลที่มีชื่อเดียวกันนี้ 14 แห่งในอำเภอและจังหวัดต่าง ๆ คือ
ราชวงศ์ที่สามแห่งอียิปต์
ราชวงศ์ที่สามแห่งอียิปต์ เป็นราชวงศ์แรกในช่วงสมัยราชอาณาจักรเก่า รวมถึงราชวงศ์อื่น ๆ ของสมัยราชอาณาจักรเก่า ได้แก่ ราชวงศ์ที่สี่ ห้า และหก เมืองหลวงในสมัยอาณาจักรเก่าอยู่ที่เมืองเมมฟิส
ประวัติราชวงศ์
หลังจากความวุ่นวายในช่วงปลายราชวงศ์ที่สองแห่งอียิปต์ ซึ่งอาจจะรวมถึงสงครามกลางเมือง อียิปต์เข้ามาอยู่ในช่วงรัชสมัยการปกครองของฟาโรห์ดโจเซอร์ ซึ่งเป็นจุดเริ่มต้นของราชวงศ์ที่สามแห่งอียิปต์ ทั้งในบันทึกพระนามแห่งตูรินและบันทึกพระนามแห่งอไบดอสได้บันทึกพระนามของฟาโรห์ทั้งหมดจำนวน 5 พระองค์ ในขณะที่บันทึกพระนามแห่งซักกอเราะฮ์ซึ่งบันทึกไว้แค่เพียงจำนวน 4 พระองค์ และมาเนโธได้บันทึกถึงจำนวนฟาโรห์ 9 พระองค์ ซึ่งฟาโรห์หลายพระองค์ตามมาเนโธนั้นอาจจะทรงไม่มีตัวตนหรืออาจจะเป็นเพียงแค่ฟาโรห์พระองค์เดียวกันที่มีหลายพระนาม
หลักฐานทางโบราณคดีแสดงให้เห็นว่าฟาโรห์คาเซคเอมวีทรงเป็นผู้ปกครองพระองค์สุดท้ายของราชวงศ์ที่สอง ซึ่งสืบพระราชบัลลังก์ต่อโดยฟาโรห์ดโจเซอร์ ซึ่งในเวลานั้นปรากฏเพียงพระนามฮอรัสนามว่า เนทเจริเคต เท่านั้น ผู้สืบทอดพระราชบัลลังก์ของฟาโรห์ดโจเซอร์ คือ ฟาโรห์เซคเอมเคต ซึ่งทรงพระนามเนบติว่า ดเจเซอร์ติ ฟาโรห์พระองค์สุดท้ายของราชวงศ์คือ ฟาโรห์ฮูนิ ซึ่งอาจจะเป็นพระองค์เดียวกันกับฟาโรห์กาเฮดเจต หรืออาจจะเป็นไปได้น้อยกว่าคือ ฟาโรห์คาบา ซึ่งมีพระนามฮอรัสจำนวนสามพระองค์ที่เหลืออยู่ของฟาโรห์จากราชวงศ์ที่สามที่ทราบก็คือ ซานัคต์ คาบา และกาเฮดเจต โดยหนึ่งในสามพระองค์นี้ เป็นไปได้มากที่สุดว่าฟาโรห์ซานัคต์จะทรงพระนามเนบติว่า เนบคา
การระบุช่วงเวลากับราชวงศ์ที่สามก็เป็นสิ่งที่ทำได้ยากเช่นเดียวกัน ซึ่งชอว์กำหนดช่วงเวลาโดยประมาณตั้งแต่ 2686 ถึง 2613 ปีก่อนคริสตกาล บันทึกพระนามแห่งตูรินได้ระบุว่าราชวงศ์ที่สามขึ้นมาปกครองอียิปต์ประมาณ 75 ปี ส่วนเบนส์และมาเล็คกำหนดให้ราชวงศ์ที่สามอยู่ในช่วงระหว่าง 2650–2575 ปีก่อนคริสตกาล ในขณะที่ด็อดสันและฮิลตันกำหนดให้อยู่ในช่วง 2584–2520 ปีก่อนคริสตกาล จึงไม่ใช่เรื่องแปลกที่การประมาณการเหล่านี้จะแตกต่างกันมากกว่าหนึ่งศตวรรษ
รายนามฟาโรห์แห่งราชวงศ์ที่สาม
ฟาโรห์แห่งราชวงศ์ที่สามทรงปกครองอียิปต์เป็นเวลาประมาณ 75 ปี เนื่องจากการค้นพบทางโบราณคดีเมื่อเร็วๆ นี้ในอไบดอส โดยเปิดเผยว่า ฟาโรห์ดโจเซอร์ทรงเป็นผู้จัดการพิธีฝังพระบรมศพของฟาโรห์คาเซคเอมวี ซึ่งเป็นฟาโรห์พระองค์สุดท้ายของราชวงศ์ที่สอง ปัจจุบันจึงเชื่อกันอย่างกว้างขวางว่า ฟาโรห์ดโจเซอร์ทรงเเป็นผู้สถาปนาราชวงศ์ที่สาม ในฐานะผู้สืบทอดพระราชบัลลังก์โดยตรงของฟาโรห์คาเซคเอมวี และเป็นผู้รับผิดชอบในการสร้างสุสานของพระองค์ การค้นพบดังกล่าวกลับขัดแย้งกับงานเขียนก่อนหน้านี้ เช่น วิลกินสัน ในปี ค.ศ. 1999 ซึ่งเสนอความเห็นว่า ฟาโรห์เนบคา/ซานัคต์ ทรงเป็นผู้สถาปนาราชวงศ์ขึ้น อย่างไรก็ตาม ทั้งสองไม่ได้ห่างกันทางสายโลหิตมากนัก ทั้งสองอาจจะเป็นเชื้อพระวงศ์ร่วมกับฟาโรห์เซคเอมเคต ในฐานะพระราชโอรสของฟาโรห์คาเซคเอมวีกับพระนางนิมาอัตฮัป พระมเหสีผู้เป็นที่โปรดปรานของพระองค์ ในขณะที่มาเนโธได้ให้ฟาโรห์เนเคโรเฟส และฟาโรห์เนบคา (หรือฟาโรห์ซานัคต์) ตามบันทึกพระนามแห่งตูริน เป็นฟาโรห์พระองค์แรกของราชวงศ์ที่สาม นักไอยคุปต์วิทยาร่วมสมัยหลายคนเชื่อว่า ฟาโรห์ดโจเซอร์เป็นฟาโรห์องค์แรกของราชวงศ์นี้ โดยชี้ให้เห็นลำดับที่ผู้ปกครองก่อนหน้าบางพระองค์ของฟาโรห์คูฟู ถูกกล่าวถึงในบันทึกปาปิรุสเวสต์คาร์ ซึ่งเสนอให้ว่าควรวางตำแหน่งรัชสมัยของฟาโรห์เนบคาไว้ระหว่างรัชสมัยของฟาโรห์ดโจเซอร์และฟาโรห์ฮูนิและไว้วางไว้ก่อนหน้ารัชสมัยฟาโรห์ดโจเซอร์ ที่สำคัญกว่านั้น มีการพบตราประทับปรากฏพระนามของฟาโรห์ดโจเซอร์ที่ทางเข้าสุสานของฟาโรห์คาเซคเอมวีที่อไบดอส ซึ่งแสดงให้เห็นว่าควรเป็นฟาโรห์ดโจเซอร์แทนที่จะเป็นฟาโรห์ซานัคต์ที่จะเป็นผู้จัดการการฝังพระบรมศพและสืบพระราชบัลลังก์ต่อจากพระองค์ ผู้จดบันทึกพระนามแห่งตูรินได้เขียนพระนามของฟาโรห์ดโจเซอร์ด้วยหมึกสีแดง ซึ่งบ่งชี้ว่าชาวอียิปต์โบราณรับรู้ถึงความสำคัญทางประวัติศาสตร์ของฟาโรห์พระองค์นี้ในวัฒนธรรมของพวกเขา ไม่ว่าในกรณีใด ฟาโรห์ดโจเซอร์เป็นฟาโรห์ที่รู้จักกันดีที่สุดของราชวงศ์นี้ สำหรับการทรงโปรดให้ราชมนตรีอิมโฮเทปสร้างพีระมิดขั้นบันไดที่เก่าแก่ที่สุดที่ยังหลงเหลืออยู่
การระบุตัวตนของฟาโรห์เนบคากับฟาโรห์ซานัคต์นั้นยังคลุมเครืออยู่ แม้ว่านักไอยคุปต์วิทยาหลายคนยังคงสนับสนุนข้อสันนิษฐานที่ว่าฟาโรห์ทั้งสองพระองค์นี้นั้นเป็นฟาโรห์พระองค์เดียวกัน แต่ก็มีความขัดแย้งเกิดขึ้นเนื่องจากความคิดเห็นดังกล่าวขัดกับหลักฐานที่เป็นตราดินเหนียวที่แตกเป็นเสี่ยงๆ ชิ้นเดียวที่ค้นพบในปี ค.ศ. 1903 โดยจอห์น การ์สแตง แม้ว่าได้รับความเสียหาย แต่ตราประทับก็แสดงให้เห็นเซเรคของฟาโรห์ซานัคต์พร้อมกับคาร์ทูชที่ปรากฏรูปแบบของเครื่องหมายของคำว่า "คา" โดยมีที่ว่างเพียงพอสำหรับเครื่องหมายสำหรับ "เนบ" ระยะเวลาการครองราชย์ของฟาโรห์เนบคาถูกกำหนดไว้ที่ 18 ปีโดยทั้งในมาเนโธและบันทึกพระนามแห่งตูริน แม้ว่าสิ่งสำคัญคือต้องสังเกตว่าแหล่งข้อมูลเหล่านี้เขียนขึ้นหลังจากมีพระชนม์ชีพของพระองค์ 2300 และ 1400 ปี ดังนั้นความแม่นยำนั้นจึงไม่แน่นอน ตรงกันข้ามกับฟาโรห์ดโจเซอร์ ทั้งฟาโรห์ซานัคต์และฟาโรห์เนบคาได้รับการยืนยันว่ามีวัตถุโบราณน้อยมากสำหรับผู้ปกครองที่ปกครองเกือบสองทศวรรษ บันทึกพระนามแห่งตูรินได้ให้กำหนดช่วงเวลาการปครองเพียงหกปีกับผู้ปกครองก่อนหน้าของฟาโรห์ฮูนิที่ไม่ปรากฏพระนาม โทบี วิลกินสันได้เสนอความเห็นว่าตัวเลขดังกล่าวควรจะเป็นของฟาโรห์ซานัคต์ (ซึ่งระบุตัวตนโดยสรุปว่าเป็นฟาโรห์เนบคา) เนื่องจากหลักฐานทางโบราณคดีที่มีอยู่ไม่มากนักของพระองค์ แต่ก็อาจเป็นระยะเวลาการครองราชย์ของฟาโรห์คาบา หรือแม้แต่ฟาโรห์กาเฮดเจต ผู้ทรงเป็นฟาโรห์ที่มีตัวตนคลุมเครือ (วิลกินสันยังกำหนดให้ฟาโรห์เนบคาเป็นฟาโรห์พระองค์สุดท้ายของราชวงศ์ที่สามก่อนหน้าฟาโรห์ฮูนิ แต่ก็ไม่ได้เป็นที่ทราบแน่ชัดหรือแม้แต่การสนับสนุนอย่างท่วมท้นในหมู่ชาวไอยคุปต์วิทยา)
นักวิชาการบางคนเชื่อว่าอิมโฮเทปมีชีวิตอยู่ในรัชสมัยของฟาโรห์ฮูนิ ส่วนฟาโรห์เซคเอมเคตกลับไม่เป็นที่ทราบมากนัก แต่พระองค์ทรงครองราชย์นานหกหรือเจ็ดปีตามที่ปรากฏในบันทึกพระนามแห่งตูรินและศิลาแห่งปาแลร์โมตามลำดับ ความพยายามที่จะเทียบเคียงฟาโรห์เซคเอมเคตกับฟาโรห์โทเซอร์ทาซิสจากมาเนโธ ซึ่งกำหนดให้พระองค์ทรงครองราชย์เป็นเวลา 19 ปี แทบจะไม่มีการสนับสนุนใด ๆ เนื่องจากสภาพของหลุมฝังพระบรมศพของพระองค์ที่ยังสร้างไม่เสร็จ และพีระมิดที่ถูกฝัง ซึ่งมีความเชื่อกันว่าฟาโรห์เนบคาอาจจะทรงโปรดให้สร้างพีระมิดขั้นบันไดที่ซาวเยต อัล'อัรยัน ซึ่งเป็นพีระมิดมีขนาดเล็กกว่าที่ตั้งใจไว้มาก แต่ไม่ทราบว่าเป็นเพราะการสึกกร่อนตามธรรมชาติหรือเป็นเพราะสร้างไม่เสร็จตั้งแต่ต้น เช่นเดียวกับหลุมฝังพระบรมศพของฟาโรห์เซคเอมเคต ไม่ว่าในกรณีใด ระยะเวลาการครองราชย์ของฟาโรห์คาบานั้นยังคลุมเครือ นักไอยคุปต์วิทยาบางคนเชื่อว่า ฟาโรห์คาบาเป็นฟาโรห์พระองค์เดียวกันกับฟาโรห์ฮูนิ แต่ถ้าฟาโรห์คาบาทรงเป็นฟาโรห์พระองค์เดียวกันกับฟาโรห์ที่ได้รับบันทึกพระนามว่า ฟาโรห์ฮูดเจฟาที่ 2 และฟาโรห์เซดเนส พระองค์อาจจะทรงครองราชย์เป็นระยะเวลา 6 ปีได้
หลวงสุวรรณวาจกกสิกิจ (ทองดี เรศานนท์)
หลวงสุวรรณวาจกกสิกิจ นามเดิม ทองดี เรศานนท์ (10 มีนาคม  พ.ศ. 2439 - 21 พฤศจิกายน พ.ศ. 2506) ผู้ร่วมก่อตั้งมหาวิทยาลัยเกษตรศาสตร์ อดีตอธิบดีกรมเกษตรและกรมประมง พ.ศ. 2477 - 2479 และอดีตอธิการบดีมหาวิทยาลัยเกษตรศาสตร์ พ.ศ. 2489-2501 อนึ่ง ราชทินนาม "หลวงสุวรรณวาจกกสิกิจ" นั้น มาจาก ซึ่งมีความหมายโดยรวมว่า "พูดเรื่องการเกษตรให้เป็นเงินเป็นทอง"
ชีวิตครอบครัว
หลวงสุวรรณวาจกกสิกิจได้สมรสกับ คุณเสงี่ยม ศรีเพ็ญ (ธิดาพระเลิศแหล่งตลุ ) มีบุตร 5 คน คือ และมีบุตรกับ คุณเลื่อน วัฒนสุข (ธิดานายฉาก วัฒนสุข) อีก 2 คน คือ
กาลีเลโอ กีนี
กาลิเลโอ คินี (Galileo Chini; 2 ธันวาคม พ.ศ.2416 - 23 สิงหาคม พ.ศ.2499) มัณฑนากร นักออกแบบ จิตรกร และประติมากรชาวอิตาลี ซึ่งเดินทางเข้ามายังสยามเพื่อวาดภาพพระราชกรณียกิจของพระมหากษัตริย์ใน ราชวงศ์จักรี ตั้งแต่ รัชกาลที่ 1-6 ในสไตล์เฟรสโก (ภาพเขียนบนปูนเปียก) ที่โดมภายใน พระที่นั่งอนันตสมาคม ร่วมกับ คาร์โล ริโกลี ทำให้เขาได้รับพระราชทานเครื่องราชอิสริยาภรณ์ชั้น ตริตาภรณ์ช้างเผือก เมื่อวันที่ 14 สิงหาคม พ.ศ. 2456 นอกจากนี้เขายังได้วาดภาพที่เกี่ยวกับเมืองไทยไว้อีกหลายภาพ
รายชื่อธงในประเทศเกาหลี
รายการต่อไปนี้เป็นบรรดาธงซึ่งใช้ในประเทศจักรวรรดิเกาหลี สาธารณรัฐประชาธิปไตยประชาชนเกาหลี และ สาธารณรัฐเกาหลี'
ลิลิตตะเลงพ่าย
ลิลิตตะเลงพ่าย เป็นบทประพันธ์ประเภทลิลิต ประพันธ์ขึ้นโดยสมเด็จพระมหาสมณเจ้า กรมพระปรมานุชิตชิโนรส และพระเจ้าบรมวงศ์เธอ กรมหมื่นภูบาลบริรักษ์ เพื่อสดุดีวีรกรรมของสมเด็จพระนเรศวรมหาราช ในวาระงานพระราชพิธีฉลองตึกวัดพระเชตุพนวิมลมังคลารามราชวรมหาวิหารในสมัยรัชกาลที่ 3 โดยตะเลงในที่นี้หมายถึง มอญ แต่ในลิลิตตะเลงพ่าย กล่าวถึงการรบระหว่างไทยกับพม่า
ที่มาของเรื่อง
ผู้แต่งคงได้แรงบันดาลใจมาจาก
เนื้อเรื่องย่อ
เริ่มต้นด้วยการชมพระบารมีและพระบรมเดชานุภาพของสมเด็จพระนเรศวรมหาราช แล้วดำเนินความตามประวัติศาสตร์ว่า พระเจ้าหงสาวดีนันทบุเรงทรงทราบว่า สมเด็จพระมหาธรรมราชาธิราช เสด็จสวรรคต สมเด็จพระนเรศวรได้ครองราชสมบัติ พระองค์จึงตรัสปรึกษาขุนนางทั้งปวงว่ากรุงศรีอยุธยาผลัดเปลี่ยนกษัตริย์ สมเด็จพระนเรศวรและสมเด็จพระเอกาทศรถ พระพี่น้องทั้งสองอาจรบพุ่งชิงความเป็นใหญ่กัน ยังไม่รู้เหตุผลประการใด ควรส่งทัพไปดินแดนอยุธยา เป็นการเตือนสงครามไว้ก่อน ถ้าเหตุการณ์เมืองอยุธยาไม่ปกติสุขก็ให้โจมตีทันที ขุนนางทั้งหลายก็เห็นชอบตามพระราชดำรินั้น พระเจ้าหงสาวดีจึงตรัสให้ พระมหาอุปราชาเตรียมทัพร่วมกับพระมหาราชเจ้านครเชียงใหม่ แต่พระมหาอุปราชากราบทูลพระบิดาว่าโหรทายว่าชันษาของพระองค์ร้ายนัก
เมื่อกองทัพพม่าแตกพ่ายไปแล้วสมเด็จพระนเรศวรมาหาราชรับสั่งให้สร้างสถูปเจดีย์เพื่อเป็นการเฉลิมพระเกียรติพระมหาอุปราชา เสด็จแล้วจึงเลิกทัพกลับกรุงศรีอยุธยา เป็นอันจบเนื้อเรื่อง
แขวงอรุณอมรินทร์
อรุณอมรินทร์ [อะ-รุน-อำ-มะ-ริน] เป็นแขวงแขวงหนึ่งในเขตบางกอกน้อย กรุงเทพมหานคร สภาพทั่วไปเป็นย่านการค้าและเขตที่อยู่อาศัยหนาแน่นปานกลางถึงหนาแน่นมาก ผังเมืองรวมกรุงเทพมหานคร พ.ศ. 2556 ได้กำหนดให้พื้นที่บางแห่งในแขวงนี้เป็นพื้นที่อนุรักษ์เพื่อส่งเสริมเอกลักษณ์ศิลปวัฒนธรรมไทย
ที่ตั้งและอาณาเขต
แขวงอรุณอมรินทร์ตั้งอยู่ทางทิศเหนือของเขตบางกอกน้อย มีอาณาเขตติดต่อกับเขตการปกครองข้างเคียงดังนี้
การคมนาคม
ถนนสายหลักในพื้นที่แขวงอรุณอมรินทร์ ได้แก่
อนุสัญญาเจนีวาฉบับที่สี่
อนุสัญญาเจนีวาเกี่ยวกับการคุ้มครองบุคคลพลเรือนในยามสงคราม หรือเรียกทั่วไปว่า อนุสัญญาเจนีวาฉบับที่สี่ (Fourth Geneva Convention; ย่อ: GCIV) เป็นอนุสัญญาเจนีวาฉบับหนึ่งจากสี่ฉบับ มีการประกาศใช้ในเดือนสิงหาคม 1949 และมีผลใช้บังคับในเดือนตุลาคม 1950 อนุสัญญาเจนีวาสามฉบับแรกมีเนื้อหาเกี่ยวกับพลรบ ส่วนฉบับที่สี่นี้เป็นฉบับแรกที่ว่าด้วยการคุ้มครองพลเรือนทางมนุษยธรรมในพื้นที่สงคราม ปัจจุบันมีภาคี 196 ประเทศ
เหตุการณ์สังหารหมู่ปราชญ์ปีอึลซา
เหตุการณ์สังหารหมู่ปราชญ์ปีอึลซา เป็นเหตุการณ์สำคัญที่เกิดขึ้นในปี ค.ศ. 1545 ตรงกับปีแรกในรัชกาล พระเจ้ามย็องจง พระราชาองค์ที่ 13 แห่ง ราชวงศ์โชซ็อน
สืบเนื่องจากการสวรรคตของ พระเจ้าอินจง พระราชาองค์ก่อนที่ ฝ่ายยุนใหญ่ ให้การสนับสนุนทำให้ฝ่ายยุนใหญ่ถูก ฝ่ายยุนเล็ก ที่สนับสนุนพระเจ้ามยองจงพระราชาองค์ปัจจุบันกวาดล้างส่วน ยุนอิม ผู้นำฝ่ายยุนใหญ่ถูกเนรเทศและถูกประทานยาพิษในภายหลังทำให้ฝ่ายยุนใหญ่หมดอำนาจไปจากราชสำนักไปในที่สุด
อนุสัญญาเจนีวาฉบับที่สี่
ในปี 1993 คณะมนตรีความมั่นคงแห่งสหประชาชาติยอมรับรายงานจากเลขาธิการสหประชาชาติและคณะกรรมการผู้เชี่ยวชาญซึ่งสรุปว่าอนุสัญญาเจนีวาได้ผ่านเข้าเป็นประชุมกฎหมายจารีตประเพณีระหว่างประเทศแล้ว ซึ่งทำให้มีผลผูกพันกับผู้ที่มิได้เป็นภาคีอนุสัญญาฯ ไม่ว่าจะทำสงครามกันหรือไม่
อรปาไปรีเกธาร
อรปา ไปรี เก ธาร (अरपा पैरी के धार) เป็นเพลงประจำรัฐฉัตตีสครห์ ของประเทศอินเดีย เรียบเรียงโดยนเรนทระ เทวะ เวรมา และได้รับการรับรองอย่างเป็นทางการในเดือนพฤศจิกายน ค.ศ. 2019  ชื่อเพลงหมายถึงแม่น้ำสายหลักทั้งสองสายของรัฐ ได้แก่ แม่น้ำอรปา และแม่น้ำไปรี
อ้างอิง
https://chaturpost.com/know-what-is-the-relationship-between-the-father-in-laws-father-in-law-with-the-song-arpa-dhar/
เจ็ดศาสตรา (นวนิยาย)
เจ็ดศาตรา เป็นนวนิยายขนาดสั้นของโกวเล้ง ประกอบไปด้วยเรื่องราวของอาวุธวิเศษทั้งเจ็ดแห่งยุทธภพ ได้แก่ กระบี่ยั่งยืนยาว ขนนกยูง ดาบมรกต ห่วงมากรัก ทวนทมิฬ ตะขอจำพราก และยอดมือปราบ เจ็ดศาสตราอยู่ในนิยายชุด อาวุธทั้งเจ็ด เป็นเรื่องราวของอาวุธเจ็ดชนิด  คนเจ็ดคนกับเรื่องราวที่เป็นเอกเทศเจ็ดเรื่อง  แม้ชื่อเรื่องจะเป็นชื่อของอาวุธวิเศษ  แต่โก้วเล้งกลับมุ่งเน้นที่ตัวคนมากกว่า  ทำให้เรื่องราวของบุคคลที่น่าสนใจเจ็ดคน  ทุกเรื่องจึงมีแง่มุมที่น่าสนใจเป็นพิเศษด้วย
แม่น้ำเอ็กซ์
แม่น้ำเอ็กซ์ (River Exe, ) เป็นแม่น้ำในภาคตะวันตกเฉียงใต้ของประเทศอังกฤษ มีต้นน้ำอยู่ที่เอ็กซ์เฮด (Exe Head) ใกล้กับหมู่บ้านไซมอนส์บาธ (Simonsbath) ในเทศมณฑลซัมเมอร์เซต ห่างจากช่องแคบบริสตอลที่อยู่ทางทิศเหนือประมาณ 8.4 กิโลเมตร แต่ไหลลงไปทางทิศใต้ โดยความยาวส่วนใหญ่ของแม่น้ำเอ็กซ์อยู่ในเทศมณฑลเดวอน แม่น้ำเอ็กซ์มีความยาว 96 กิโลเมตร และไหลลงช่องแคบอังกฤษที่ปากแม่น้ำเอ็กซ์บนชายฝั่งด้านใต้ของเดวอน สะพานที่อยู่ใกล้ปลายน้ำที่สุดเคยอยู่ที่นครเอ็กซิเตอร์ ซึ่งเป็นชุมชนขนาดใหญ่ที่สุดริมแม่น้ำนี้ แต่ในปัจจุบัน มอเตอร์เวย์ M5 ตัดผ่านทางใต้ของเดวอน และข้ามแม่น้ำเอ็กซ์ถัดลงไปทางใต้ 3 กิโลเมตรจากตัวเมือง
ลักษณะทั่วไป
ชื่อแม่น้ำมีที่มาจากคำว่า *Iska ซึ่งเป็นรากศัพท์ในภาษาบริตโตนิกดั้งเดิมหมายถึง "น้ำ" หรือ "ที่ที่มีปลาอาศัย" ซึ่งเป็นรากศัพท์ร่วมกับคำว่า pysg ในภาษาเวลส์ซึ่งเป็นรูปพหูพจน์ของปลา คำเดียวกันนี้ยังเป็นที่มาของชื่อแม่น้ำอีกหลายสายเช่นแม่น้ำแอกซ์ (River Axe) และแม่น้ำเอสก์ (River Esk) ในอังกฤษ และแม่น้ำอัสก์ (River Usk) ในเวลส์ เป็นต้น ชื่อแม่น้ำนี้เป็นที่มาของชื่อนครเอ็กซิเตอร์ ("ป้อมบนแม่น้ำเอ็กซ์") และชุมชนอื่น ๆ ที่ตั้งอยู่ใกล้เคียง รวมทั้งหมู่บ้านเอ็กซ์บริดจ์ (Exebridge) ซึ่งเป็นจุดที่แม่น้ำบาร์ล (River Barle) ไหลมาบรรจบ เมืองชายฝั่งสองเมืองตั้งอยู่คนละฟากของปากแม่น้ำเอ็กซ์ โดยเมืองเอ็กซ์มัท (Exmouth) ตั้งอยู่ทางฝั่งตะวันออก และเมืองดอว์ลิชวอร์เรน (Dawlish Warren) ตั้งอยู่ทางฝั่งตะวันตก โดยมีสันดอนทรายเชื่อมระหว่างสองเมืองทอดขวางปากแม่น้ำ
แม่น้ำสายนี้ส่งผลทำให้เอ็กซิเตอร์เจริญก้าวหน้าขึ้นอย่างมากในยุคกลาง อุตสาหกรรมในเอ็กซิเตอร์เริ่มมีขึ้นในบริเวณเกาะเอ็กซ์ ซึ่งสร้างขึ้นในคริสต์ศตวรรษที่ 10 จากการขุดคลองส่งน้ำเข้าไปในบริเวณหาดทรายและที่ลุ่มริมแม่น้ำ ก่อนที่เกาะเอ็กซ์จะกลายเป็นที่ตั้งของโรงงานผลิตกระดาษและสิ่งทอโดยใช้พลังงานจากน้ำ
ในคริสต์ศตวรรษที่ 13 อิซาเบล เด ฟอร์ซ เคาน์เตสที่ 8 แห่งเดวอนได้สั่งให้สร้างฝายกั้นแม่น้ำในนครเอ็กซิเตอร์ ฝายดังกล่าวต่อมาจึงมีชื่อเรียกว่าเคาน์เตสแวร์ (Countess Wear) อย่างไรก็ตาม ในปัจจุบันเคาน์เตสแวร์ได้กลายเป็นชื่อชุมชนหนึ่งในนครเอ็กซิเตอร์ ส่วนฝายแห่งใหม่ได้แก่ทรูส์แวร์ (Trews Weir) สร้างย้อนขึ้นไปทางต้นน้ำจากเคาน์เตสแวร์เดิม 2 กิโลเมตร คลองเอ็กซิเตอร์ถูกขุดขึ้นเพื่อเป็นทางเลี่ยงให้เรือสามารถเดินทางเข้ามาในตัวเมืองได้ เนื่องจากปากแม่น้ำกว้าง ช่วงน้ำขึ้นผู้คนจึงนิยมเล่นกีฬาทางน้ำโดยเฉพาะเรือใบ วินด์เซิร์ฟ และสกีน้ำในบริเวณปากแม่น้ำ
ทั้งสองฝั่งของบริเวณปากแม่น้ำมีทางรถไฟตัดผ่าน โดยฝั่งตะวันออกมีทางรถไฟสายอาโวเซ็ตจากเอ็กซิเตอร์ไปยังเอ็กซ์มัท และฝั่งตะวันตกมีทางรถไฟสายหลักเซาท์เดวอน โดยสายหลักเซาท์เดวอนตัดเลียบชายฝั่งทะเล และช่วงระหว่างพาวเดอรัม (Powderham) และดอว์ลิชวอร์เรนนั้นตัดผ่านแนวกำแพงกันคลื่น นอกจากนี้ยังมีเรือโดยสารข้ามฟากระหว่างเอ็กซ์มัทและสตาร์ครอสในช่วงฤดูร้อน เชื่อมระหว่างเอ็กซ์มัทและสถานีรถไฟสตาร์ครอสที่อยู่ในสายหลักเซาท์เดวอน บริเวณปากแม่น้ำเอ็กซ์ยังเป็นแหล่งอาหารสำหรับนกอพยพในช่วงฤดูหนาว ทำให้ดอว์ลิชวอร์เรนเป็นที่นิยมสำหรับนักดูนก นอกจากนี้แม่น้ำเอ็กซ์ยังมีปลาเทราต์สีน้ำตาลและปลาชนิดอื่น ๆ ชุกชุม
พาโลมา เฟท
พาโลมา เฟท บลอมฟีลด์ (Paloma Faith Blomfield; 21 กรกฎาคม ค.ศ. 1981) เป็นนักร้อง นักแต่งเพลง และนักแสดง ชาวอังกฤษ เฟทเป็นที่รู้จักจากภาพลักษณ์แปลกตาแบบเรโทร (ย้อนยุค) เธอพบกับผู้จัดการของเธอในอนาคต เจมี บินส์ และคริสเตียน วาห์ลเบิร์ก ในปี ค.ศ. 2007 มีผลงานอัลบัมเปิดตัวชุด Do You Want the Truth or Something Beautiful? ออกปี 2009 และได้รับรางวัลแผ่นเสียงทองคำขาวคู่ในสหราชอาณาจักร อัลบัมนี้มีซิงเกิล "Stone Cold Sober", "New York" และ "Upside Down"และทำให้เธอได้รับการเสนอชื่อเข้าชิงบริตอะวอดส์ในปี 2010
ในปี 2012 เฟทออกสตูดิโออัลบัมชุดที่ 2 ชุด Fall to Grace เข้าชาร์ตสัปดาห์แรกอันดับ 2 ใน ยูเคอัลบัมส์ชาร์ต ได้รับเสียงวิจารณ์ที่ดีและทำให้เธอได้รับการเสนอชื่อเข้าชิงหลายรางวัลในปี 2013 ละได้รับแผ่นเสียงทองคำขาวคู่ในสหราชอาณาจักร อัลบัมมีซิงเกิลติดในท็อป 10 ครั้งแรกกับเพลง "Picking Up the Pieces" และมีเพลงคัฟเวอร์ติดท็อป 20 ในเพลง "Never Tear Us Apart" ของวงอินเอกซ์เซส และทำให้เธอได้รับการเสนอชื่เข้าชิงรางวัลบริตอะวอดส์สองสาขา คือ สาขานักร้องหญิงชาวอังกฤษยอดเยี่ยมและอัลบัมอังกฤษยอดเยี่ยมแห่งปี เฟทออกอัลบั้มชุดที่ 3 ชุด A Perfect Contradiction ในปี 2014 ซึ่งถือว่าประสบความสำเร็จที่สุดของเธอ มีสองซิงเกิลติดท็อป 10 คือ "Can't Rely on You" และ "Only Love Can Hurt Like This" เพลงหลังขึ้นอันดับ 1 ในออสเตรเลีย เฟทได้รับรางวัลนักร้องหญิงชาวอังกฤษยอดเยี่ยมจากเวทีบริตอะวอดส์ในปี 2015 อัลบั้มชุดที่ 4 ของเธอชื่อ The Architect ออกในปี 2017 ขึ้นอันดับ 1 ในสหราชอาณาจักรตั้งแต่สัปดาห์แรก ถือเป็นอัลบัมอันดับ 1 อัลบัมแรกของเธอ
นอกจากผลงานเดี่ยวแล้ว เธอยังร่วมงานกับคู่ดูโอดีเจ ซิกมา กับเพลงในปี 2014 "Changing" ซึ่งขึ้นอันดับ 1 ในสหราชอาณาจักร และร่วมงานกับดีเจซิกาลาในเพลง "Lullaby" ไต่ชาร์ตในท็อป 10 ในสหราชอาณาจักร นอกจากนั้นเธอยังแสดงภาพยนตร์ อย่างเรื่อง The Imaginarium of Doctor Parnassus, Dread, ภาพยนตร์รีเมก St Trinian's และ Youth ในปี 2016 เธอยังเป็นกรรมการในฤดูกาลที่ 5 ของรายการ 'The Voice UK''
เมอร์เยม บอซ
แมเรียม บอซ (ชื่อเล่น: แมเรียม; 3 กุมภาพันธ์ พ.ศ. 2531 — ) เป็นนักกีฬาวอลเลย์บอลหญิงชาวตุรกี ในอดีตเธอเคยเป็นผู้เล่นให้ทีมนครนนท์
อัลโด โมโร
อัลโด โรมีโอ ลุยจิ โมโร (Aldo Romeo Luigi Moro) เป็นรัฐบุรุษชาวอิตาลีและเป็นสมาชิกที่โดดเด่นของพรรคประชาธิปไตยคริสเตียน (DC) เขาทำหน้าที่เป็นนายกรัฐมนตรีคนที่ 38 ของอิตาลีตั้งแต่เดือนธันวาคม ค.ศ. 1963 ถึงมิถุนายน ค.ศ. 1968 และจากพฤศจิกายน ค.ศ. 1974 ถึงกรกฎาคม ค.ศ. 1976
ดัชนี
ดัชนี (index) อาจหมายถึง
นันทนา สงฆ์ประชา
นางนันทนา สงฆ์ประชา (เกิด 11 พฤศจิกายน พ.ศ. 2501) อดีตสมาชิกสภาผู้แทนราษฎรแบบบัญชีรายชื่อ พรรคประชาภิวัฒน์ อดีตสมาชิกสภาผู้แทนราษฎรจังหวัดชัยนาท เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคภูมิใจไทย ref>[https://www.nationtv.tv/main/content/378618653 เอาแล้วไง? พรรคประชาภิวัฒน์ สิบล้อพ่วง
งานการเมือง
อดีตเป็นสมาชิกสภาจังหวัด (พ.ศ. 2538) ประธานสภาจังหวัดชัยนาท (พ.ศ. 2539-2547) และนายกองค์การบริหารส่วนจังหวัดชัยนาท (พ.ศ. 2541-2542) จากนั้นได้รับการเลือกตั้งเป็นสมาชิกวุฒิสภา ชุดปี พ.ศ. 2543 ปี พ.ศ. 2549 ลงสมัครรับเลือกตั้งเป็นสมาชิกวุฒิสภาจังหวัดชัยนาทอีกครั้ง และได้รับการเลือกตั้ง แต่ไม่ได้ปฏิบัติหน้าที่เพราะเกิดการรัฐประหาร 19 กันยายน พ.ศ. 2549 เสียก่อน หลังจากนั้นเมื่อมีการเลือกตั้งสมาชิกสภาผู้แทนราษฎรเป็นการทั่วไป พ.ศ. 2550 นางนันทนา และนายมณเฑียร (พี่ชาย) จึงลงสมัครรับเลือกตั้งสังกัดพรรคชาติไทย และได้รับการเลือกตั้งทั้งสองคน แต่ถูกคณะกรรมการการเลือกตั้งตัดสินให้ใบแดงในเวลาต่อมา
กลางปี พ.ศ. 2552 นางนันทนาย้ายมาสังกัดพรรคภูมิใจไทย ได้รับแต่งตั้งเป็นที่ปรึกษารัฐมนตรีว่าการกระทรวงพาณิชย์ (นางพรทิวา นาคาศัย) ต่อมาเมื่อมีการเลือกตั้งสมาชิกสภาผู้แทนราษฎรเป็นการทั่วไปปี พ.ศ. 2554 นางนันทนาได้รับการเลือกตั้ง โดยเอาชนะนายชัยวัฒน์ ทรัพย์รวงทอง อดีต ส.ส. จากพรรคเพื่อไทย
ในปี พ.ศ. 2556 นางนันทนา ได้แสดงจุดยืนทางการเมืองว่าให้การสนับสนุนพรรคเพื่อไทย แม้ว่าตนจะสังกัดพรรคการเมืองฝ่ายค้านก็ตาม โดยเฉพาะในการพิจารณาร่างพระราชบัญญัติงบประมาณรายจ่าย พ.ศ. 2557 ในเดือนมิถุนายน พ.ศ. 2556 เธอได้รับแต่งตั้งเป็นกรรมาธิการ ในสัดส่วนของพรรคเพื่อไทย แม้ว่าจะถูกคัดค้านจากพรรคประชาธิปัตย์ ว่าเป็นเรื่องที่ไม่ถูกต้อง และขัดต่อเจตนารมของรัฐธรรมนูญในมาตรา 135 ต่อมาหลังการยุบสภาในเดือนพฤศจิกายน นางนันทนาได้ย้ายเข้าพรรคเพื่อไทยในที่สุด และลงสมัครรับเลือกตั้งในปีถัดมา แต่กกต.ประกาศการเลือกตั้งเป็นโมฆะ
ใน พ.ศ. 2561 นางนันทนาได้ย้ายจากพรรคเพื่อไทยมาสังกัด พรรคประชาภิวัฒน์ ที่จัดตั้งขึ้นใหม่โดยรับตำแหน่งเลขาธิการพรรค และได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ (เลื่อนแทน) ในการเลือกตั้ง พ.ศ. 2562
สมาชิกสภาผู้แทนราษฎร
นันทนา สงฆ์ประชา ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
สมาชิกวุฒิสภา
นันทนา สงฆ์ประชา ได้รับการเลือกตั้งเป็นสมาชิกวุฒิสภามาแล้ว 1 สมัย คือ
คณะพยาบาลศาสตร์ มหาวิทยาลัยพะเยา
คณะพยาบาลศาสตร์ มหาวิทยาลัยพะเยา (School of Nurse, University of Phayao) เป็นหน่วยงานวิชาการในกลุ่มวิทยาศาสตร์สุขภาพของมหาวิทยาลัยพะเยา ก่อตั้งขึ้นในปี พ.ศ. 2548
ประวัติ
คณะพยาบาลศาสตร์ มหาวิทยาลัยพะเยา เดิมเป็นสาขาวิชาพยาบาลศาสตร์ จัดตั้งขึ้นเมื่อ พ.ศ. 2546 ต่อมาในปี พ.ศ. 2548 มหาวิทยาลัยนเรศวร วิทยาเขตสารสนเทศพะเยา ได้ยกเลิกสำนักวิชาวิทยาศาสตร์สุขภาพ แล้วแยกสาขาวิชาในสักกัด คือ สาขาวิชาพยาบาลศาสตร์ และสาขาวิชาบริบาลเภสัชกรรม ออกจัดตั้งเป็นสำนักวิชาใหม่คือ สำนักวิชาพยาบาลศาสตร์ และสำนักวิชาเภสัชศาสตร์ ในสังกัดสำนักวิชาวิทยาศาสตร์สุขภาพ มหาวิทยาลัยนเรศวร วิทยาเขตสารสนเทศพะเยา และในวันที่ 21 กรกฎาคม พ.ศ. 2550 สภามหาวิทยาลัยนเรศวร ได้มีมติให้เปลี่ยนชื่อ มหาวิทยาลัยนเรศวร วิทยาเขตสารสนเทศพะเยา เป็น มหาวิทยาลัยนเรศวร พะเยา เพื่อเตรียมการยกฐานะเป็นมหาวิทยาลัยเอกเทศตามพระราชบัญญัติมหาวิทยาลัยพะเยา พ.ศ. 2553 ซึ่งประกาศในราชกิจจานุเบกษาเมื่อวันที่ 16 กรกฎาคม พ.ศ. 2553 และมีผลให้สำนักวิชาพยาบาลศาสตร์ ได้รับการจัดตั้งขึ้นเป็นหน่วยงานวิชาการระดับคณะวิชา ตามบทบัญญัติในมาตรา 7 (3) แห่งพระราชบัญญัติมหาวิทยาลัยพะเยา พ.ศ. 2553 และประกาศลงในราชกิจจานุเบกษาเมื่อวันที่ 8 ธันวาคม พ.ศ. 2553 คณะพยาบาลศาสตร์ จึงเป็นคณะวิชาลำดับที่ 5 ของมหาวิทยาลัยพะเยา ตามประกาศดังกล่าว
หลักสูตรการศึกษา
ปัจจุบัน คณะพยาบาลศาสตร์ มหาวิทยาลัยพะเยา จัดการเรียนการสอนใน 2 หลักสูตร ได้แก่
กองทัพฟื้นฟูแผ่นดินมอญ
กองทัพฟื้นฟูแผ่นดินมอญ (Monland Restoration Army) เป็นกองกำลังติดอาวุธของพรรคฟื้นฟูหงสาวดี ซึ่งเป็นกลุ่มการเมืองที่ต่อสู้เพื่อสิทธิ์ของชาวมอญในพม่า กองทัพนี้แยกตัวออกมาจากกองทัพปลดปล่อยชาติมอญซึ่งเป็นกองกำลังติดอาวุธของพรรครัฐมอญใหม่ และได้รวมกับกองทัพป้องกันชาติมอญเมื่อ 29 พฤศจิกายน พ.ศ. 2544 เมื่อแรกก่อตั้ง กองทัพมีทหารประมาณ 300 คน เคลื่อนไหวในด่านพระเจดีย์สามองค์และเทือกเขาตะนาวศรี หลังจากแยกตัวออกมาใน พ.ศ. 2545 กองทัพฟื้นฟูแผ่นดินมอญมาเคลื่อนไหวในเขตเทือกเขาใกล้อำเภอสังขละบุรี ต่อมาในเดือนมกราคม พ.ศ. 2554 กลุ่มที่มาจากกองทัพป้องกันชาติมอญได้แยกไปอยู่กับพรรครัฐมอญใหม่
จังหวัดลัวแร
ประวัติ
ลัวแรเป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศส ที่ก่อตั้งขึ้นจากอดีตจังหวัดออร์เลอาแน (Orléanais) ซึ่งมีขนาดใหญ่เกินกว่าที่จะบริหารต่อได้
เลิฟทูเลิฟยูเบบี
เลิฟทูเลิฟยูเบบี (Love to Love You Baby) เป็นเพลงของดอนนา ซัมเมอร์ นักร้องชาวอเมริกันในปี ค.ศ. 1975 เป็นผลงานที่สร้างชื่อเสียงให้เธอในระดับโลก และยังเป็นชื่อผลงานอัลบัมแรกของเธอที่วางจำหน่ายในสหรัฐอเมริกา หลังจากที่ก่อนหน้านั้นเธอใช้ชีวิตอยู่ในเยอรมนี และมีผลงานอัลบัมแรกชื่อ Lady of the Night ที่ประสบความสำเร็จเพียงระดับหนึ่งในยุโรป
ในปี ค.ศ. 1975 ซัมเมอร์ได้แต่งคำร้องเพลงชื่อ เลิฟทูเลิฟยูเบบี และให้จอร์จีโอ โมเดอเรอร์ และพีท เบลลอตต์ แต่งทำนองให้ โมเดอเรอร์เสนอให้เพลงนี้ใช้ทำนองดิสโก และเสนอให้ใช้เสียงครวญครางขณะสุขสมทางเพศประกอบ เนื้อร้องฉบับดั้งเดิมมีเนื้อหาทางเพศล่อแหลม  จนซัมเมอร์ปฏิเสธไม่ยอมขับร้องด้วยตัวเอง แต่ในที่สุดเธอก็ตัดสินบันทึกเสียงเพลงนี้ในแบบเดโม เพื่อเป็นตัวอย่างให้นักร้องคนอื่นนำไปบันทึกเสียงใหม่ ใช้ชื่อเพลงว่า "เลิฟทูเลิฟยู"  (Love to Love You) วางจำหน่ายในยุโรป
นีล โบการ์ต ประธานบริษัทแผ่นเสียงคาซาบลังกาเรเคิดส์ ได้ฟังเทปเดโมดังกล่าวและตัดสินใจที่จะวางจำหน่ายซิงเกิลเพลงนี้ โดยเสนอให้โมเดอเรอร์ขยายเพลงนี้ให้ยาวขึ้น ซิงเกิลฉบับเต็มบันทึกเสียงในห้องที่หรี่ไฟสลัว ซัมเมอร์นอนอยู่บนพื้นห้องบันทึกเสียง และด้นคำร้องสด โดยเธอให้สัมภาษณ์กับรายการ Behind the Music ทางช่องวีเอชวันในภายหลังว่า เธอจินตนาการตัวเองเป็นมาริลิน มอนโรขณะอยู่ระหว่างการแสดงฉากสุขสมทางเพศ
ซิงเกิลเต็มมีความยาวเกือบ 17 นาที บีบีซีบันทึกว่าเป็นซิงเกิลที่เซ็กซีที่สุดในขณะนั้น โดยมีเสียง "แสร้ง" ถึงจุดเสียวสุดยอดทางเพศ ถึง 23 ครั้ง วางจำหน่ายโดยเปลี่ยนมาใช้ชื่อ "เลิฟทูเลิฟยูเบบี" (Love to Love You Baby) ประสบความสำเร็จในระดับนานาชาติ  เป็นซิงเกิลแรกของซัมเมอร์ที่ติดชาร์ตอเมริกันท็อป 40 ขึ้นถึงอันดับ 2 บิลบอร์ดฮอต 100 เป็นเวลาสองสัปดาห์ และขึ้นอันดับหนึ่งเพลงแดนซ์/ดิสโก ของสหรัฐเป็นเวลา 4 สัปดาห์  อัลบัมจำหน่ายได้มากกว่า 500,000 แผ่นในสหรัฐ
สัทพจน์
สัทพจน์ หรือ การเลียนเสียงธรรมชาติ คือคำที่เลียนรูปแบบทางสัทศาสตร์ของแหล่งกำเนิดเสียงที่พยายามจะกล่าวถึง สัทพจน์เป็นโวหารภาพพจน์อย่างหนึ่งที่ใช้ตัวอักษรสะกดให้ออกเสียงให้คล้ายกับเสียงที่เกิดขึ้นตามธรรมชาติหรือที่ได้ยินทั่วไปมากที่สุด สัทพจน์ที่สามารถพบได้บ่อยคือการเลียนเสียงสัตว์เช่น เหมียว จิ๊บๆ เป็นต้น สัทพจน์อาจจะไม่เหมือนกันในแต่ละภาษา เนื่องจากระบบทางภาษาศาสตร์เป็นตัวควบคุมลักษณะของสัทพจน์ อาทิ เสียงของนาฬิกา เมื่อเลียนเสียงแล้ว คือติ๊กต๊อกในภาษาไทย, dī dā ในภาษาจีนกลาง หรือ katchin katchin ในภาษาญี่ปุ่น
สัทพจน์ในภาษาอังกฤษ ใช้คำว่า onomatopoeia ส่วนคำว่าสัทพจน์หรือสัทพจน์โวหารเองในภาษาไทยยังใช้ไม่แพร่หลายและเข้าใจกันในหมู่ผู้มีการศึกษาหรือนักเรียนรุ่นใหม่เท่านั้น
ตัวอย่าง
ลูกนกร้องจิ๊บ ๆ ๆ ลูกแมวร้องเหมียว ๆ ๆ เปรี้ยง ๆ ดังเสียงฟ้าร้อง ตะแลกแต๊กแต๊กตะแลกแต๊กแต๊ก กระเดื่องดังแทรกสำรวลสรวลสันต์ คลื่นซัดครืนครืนซ่าที่ผาแดง บัดเดี๋ยวดังหง่างเหง่งวังเวงแว่ว อ้อยอี๋เอียง อ้อยอี๋เอียงส่งเสียงร้อง เสียงลิงค่างบ่างชะนีวะหวีดโหวย กระหึมโหยห้อยไม้น่าใจหาย ป๊ะโท่นป๊ะโท่นป๊ะโท่นโท่น
BBC Prime
BBC Prime เป็นช่องรายการบันเทิงทั่วไปของ BBC ที่สามารถรับชมได้ในทวีปยุโรป แอฟริกา และตะวันออกกลาง โดยช่องรายการนี้ออกอากาศครั้งแรกในเดือนมกราคม ค.ศ. 1995 และเริ่มออกอากาศในแอฟริกาในเดือนมีนาคม ค.ศ. 1999 ซึ่งได้รับเงินทุนจากผู้ให้บริการโทรทัศน์แบบบอกรับเป็นสมาชิกในพื้นที่ โดยสามารถรับชมได้โดยสมัครเพียงแค่ช่องเดียว หรือเป็นแพ็คเกจรวมกับช่องอื่นด้วยก็ได้ ในบางพื้นที่ ช่องรายการนี้อาจมีการโฆษณา แต่ไม่อนุญาตให้โฆษณาในสหราชอาณาจักร เนื่องมาจากข้อตกลงของ BBC ที่กล่าวว่า บริการภายในประเทศ ไม่สามารถออกอากาศโฆษณาได้
ช่องรายการนี้ออกอากาศรายการประเภทดราม่า, เบาสมอง และรายการเกี่ยวกับการดำเนินชีวิตผ่านทางดาวเทียมและเคเบิล ในอดีต ช่องรายการนี้ได้แบ่งเวลาให้รายการในช่วง BBC Learning ได้ออกอากาศหกชั่วโมงต่อวัน ซึ่งต่อมาได้ถูกยกเลิกในเดือนสิงหาคม ค.ศ. 2006 เนื่องจากต้องการปรับปรุงช่องรายการ และขยายฐานผู้ชม.
เมื่อได้ออกอากาศครั้งแรก BBC Prime ยังออกอากาศรายการจากบริษัทเก่าของ ITV หรือ Thames Television ซึ่งเป็นการร่วมมือกันกับ BBC Worldwide แต่ภายหลัง การร่วมมือกันได้สิ้นสุดลง และรายการอย่าง The Bill ก็ไม่สามารถออกอากาศอีกได้
รูปแบบเอเชียของช่องรายการนี้ได้เปิดตัววันที่ 1 ธันวาคม ค.ศ. 2004 ซึ่งมีผังรายการที่แตกต่างมาก เนื่องจากมีเขตเวลาและวัฒนธรรมที่แตกต่างกัน รวมถึงการบรรยายใต้ภาพในพื้นที่ท้องถิ่น เช่น ภาษาจีน ไทย และเกาหลี BBC Prime ในเอเชียสามารถรับชมได้ในฮ่องกง (ผ่านทาง Now TV ช่อง 529) ในประเทศไทย (ผ่านทางทรูวิชั่นส์ ช่อง 149) ในสิงคโปร์ (ผ่านทาง StarHub ช่อง 76) และในเกาหลีใต้ (ผ่านทาง Skylife ช่อง 334) ในวันที่ 6 ตุลาคม ค.ศ. 2006 ช่องนี้ถูกแทนที่โดย BBC Entertainment
BBC Japan ซึ่งเป็นช่องที่ออกอากาศรายการคล้ายๆ กันนั้น ได้เปิดตัวในประเทศญี่ปุ่น วันที่ 1 ธันวาคม ค.ศ. 2004 แต่ได้หยุดการออกอากาศในวันที่ 30 เมษายน ค.ศ. 2006 เนื่องจากปัญาหาเกี่ยวกับบริษัทผู้ออกอากาศในพื้นที่
การแทนที่ของช่อง
ในเดือนกันยายน ค.ศ. 2006 ได้มีการประกาศว่า BBC Prime จะเริ่มหยุดการออกอากาศ และถูกแทนที่โดย BBC Entertainment ซึ่งเป็นหนึ่งในช่องนานาชาติช่องใหม่ที่ถูกวางแผนโดย BBC Worldwide ผู้อำนวยการควบคุมของ BBC Worldwide ในส่วนของช่องนานาชาติ ชื่อ Darren Childs กล่าวว่า "แบรนด์ของ BBC Prime จะค่อยๆ จางหายไป มันเป็นสิ่งที่เราควรจะทำ มันเป็นแบรนด์ที่ไม่เจาะจง BBC Entertainment จะช่วยบอกได้ว่าช่องรายการนั้นมีรายการเกี่ยวกับอะไรได้"
รายชื่อตัวละครในเดธโน้ต
ตัวละครในเดธโน้ต เป็นตัวละครการ์ตูนจากมังงะและอนิเมะเรื่อง "เดธโน้ต" เรื่องโดยสึงุมิ โอบะ ภาพโดยทาเคชิ โอบาตะ เจลัส
ตัวละครหลักในเรื่อง เดธโน็ต
(ชื่อสมมุติในเรื่องคือ คิระ และสวมบทเป็น L รุ่นที่ 2) ตัวเอกของเรื่อง นักเรียนม.ปลาย ที่ ทำข้อสอบได้ระดับtopที่1 ของประเทศ ผู้เบื่อหน่ายและเสื่อมศรัทธาต่อกฎหมายและความยุติธรรมบนโลก พอพบเข้ากับเดธโน้ตโดยบังเอิญ จึงทดลองเขียนชื่อคนเลวเล่นๆ จนรู้ว่าตายจริง ดังนั้นไลท์จึงตั้งใจที่จะกำจัดคนชั่วเพื่อสร้างโลกที่น่าอยู่ตามความคิดของตน จนผู้คนตั้งสมญานามไร้ตัวตนว่า คิระ เมื่ออาชญากรล้มตายลงเป็นจำนวนมาก จึงปรากฏผู้ประกาศตนเป็นปรปักษ์ นามว่า L นักสืบเอกชนระดับโลกผู้ลึกลับ ไลท์จึงหาทางกำจัดศัตรู ทางความคิดของตนคู่ขนานไปกับการหลบหนีจากการเป็นผู้ต้องสงสัยว่าเป็นคิระสารพัด ไลท์จึงลุ่มหลงในอำนาจของเดธโน้ตจนไม่ได้คำนึงว่าบุคคลอื่นจะมีส่วนเกี่ยวข้องต้องมาตายด้วย ซึ่งตนคือ คิระคนแรกกับคนเดียวที่ไม่ได้พลังดวงตายมทูต (แอล หรือชื่ออื่นคือ ริวซากิ และ ริวงะ) เป็นนักสืบแก่กว่าไลท์ 7 ปี และยังมีความสามารถในการคิดวิเคราะห์ไม่แพ้ไลท์ทำให้ คือศัตรูสำคัญของไลท์ L มีความสามารถในการสืบสวนมาก จนได้ชื่อว่าเป็นนักสืบอันดับ 1 ของโลก ซึ่งสามารถสั่งการFBI และตำรวจทั่วโลก ได้ และมีความคิดว่า สิ่งที่คิระทำเป็นสิ่งที่ผิด(ที่จริงอยากชนะ) จึงหาทางจับตัวคิระ จนกระทั่งสงสัยว่าไลท์คือ "คิระ" แต่ถูกไลท์ชิงกำจัดได้ก่อนโดยหลอกใช้ "เรม" (ในเล่ม 13 How to Read ที่ออกจำหน่าย วันศุกร์ที่ 13 ตุลาคม 2549 ชื่อจริงของแอลได้ถูกเปิดเผยขึ้นว่า L Lawliet หรือ แอล ลอว์ไลท์ โดยชื่อของแอลนั้นถูกตั้งให้ตรงกันข้ามกับชื่อของไลท์)
เป็นผู้ก่อตั้งบ้านเลี้ยงเด็กกำพร้าที่ชื่อ Wammy's House ที่ L เนียร์ และเมลโลเคยอยู่ ก่อนตายลบข้อมูลบันทึกกับส่งข้อมูลคดีคิระทั้งหมดให้ บ้านเด็กกำพร้าเพื่อให้ เนียร์กับเมลโลทำคดีคิระต่อตามคำสั่งเสียของ L
เป็นผู้ดูแลบ้าน Wammy's house เป็นผู้สืบทอดชื่อของวาตาริ และเป็นวาตาริของเนียร์ที่เป็นผู้สืบทอด L
ยมทูตที่ชอบกินแอปเปิลของโลกมนุษย์ เบื่อชีวิตซ้ำซากในยมโลก อยากจะทำอะไรสนุกๆ จึงนำเดธโน้ต มาทิ้งไว้ที่โลกมนุษย์ ซึ่งผู้ที่เก็บได้ก็คือ "ไลท์" ตอนหลังก็ได้ฆ่าไลท์ไปเพราะเห็นความพ่ายแพ้ของไลท์ กับเบื่อถ้าเกิดไลท์โดนจับ
ยมทูตที่ติดตาม "มิสะ" ภายหลัง เพื่อช่วยมิสะจากแผนการที่ไลท์วางไว้ จึงยอมสละชีวิตตัวเอง ฆ่า L และ วาตาริ
เป็นพ่อของไลท์และเป็นหัวหน้ากองสืบสวนญี่ปุ่น (NPA) โซอิจิโร่ได้สืบสวนคดีคิระจนกระทั่งตนเองได้ตายเพราะถูกสมาชิกแก๊งมาเฟีย (พวกของเมลโล) ยิง และถูกระเบิดซ้ำอีก ในตอนที่พบกับเมลโลนั้นถูกหยามไว้ว่า "นายน่ะ ไม่เคยฆ่าคนใช่มั้ยล่ะ คงทำไม่ลงหรอก" ซึ่งก็เป็นความจริง โซอิจิโร่เสียชีวิตที่ รพ.แห่งหนึ่ง ซึ่งขณะนั้น ไลท์ที่อยู่ข้างเตียงก็ได้แต่บอกให้โซอิจิโร่เขียนชื่อจริงของเมลโลลงในเดธโน้ต แต่โซอิจิโร่สิ้นใจก่อนที่จะเขียน และโซอิจิโร่เชื่อว่าไลท์ไม่ได้เป็นคิระ เพราะโซอิจิโร่ที่มีดวงตายมทูต ยังคงสามารถเห็นอายุขัยของไลท์ (โดยปกติแล้ว ผู้ที่มีดวงตายมทูตจะมองไม่เห็นอายุขัยของผู้ที่ครอบครองเดธโน้ต แต่เนื่องจากไลท์สละสิทธิ์การครองไปแต่พกโน้ตของมิสะติดตัวจึงมีความทรงจำอยู่แม้จะไม่ได้เป็นเจ้าของก็ตาม)
เมื่อไลท์ถูกจับตามอง จนไม่สามารถเคลื่อนไหวในชื่อ "คิระ" ได้ จึงได้เลือก มิคามิ มาเป็นผู้ทำหน้าที่แทนไลท์ มิคามิยอมแลกอายุขัยตัวเองครึ่งหนึ่งกับดวงตายมทูต และเลือก ทาคาดะ เป็นโฆษกรายการทีวีของคิระ หลังจากที่มิคามิถูกพวก SPK จับกุมตัวในคุก 10 วันต่อมา เขาก็ฆ่าตัวตายในคุก
แฟนของไลท์สมัยเรียนมหาวิทยาลัย ได้รับแต่งตั้งให้เป็นโฆษกรายการทีวีของคิระ ซึ่งไลท์ก็นำเอาความหลังมาหลอกใช้ แต่ในที่สุดทาคาดะก็ตาย เพราะถูกไลท์เขียนชื่อลงเศษกระดาษเดธโน้ต
เป็นผู้มาแทนแอล หรือผู้สืบทอด L ตัวจริง เมื่อแอลตายไปแล้ว เนียร์ก็ได้แอบสืบข้อมูลอย่างลับๆ จนได้ข้อมูลที่น่าเชื่อถือ และได้เข้าร่วมสืบสวนกับ SPK จนสามารถเปิดเผยตัวตนที่แท้จริงของคิระ และเอาชนะคิระได้ โดยที่ตนเองก็เกือบจะไม่รอดเหมือนกัน เพราะเกือบถูกคิระเขียนชื่อจริงของเนียร์ ลงในเศษกระดาษเดธโน้ต คิระรู้ชื่อจริงของเนียร์มาจาก มิคามิ เทรุ ที่มีดวงตายมทูต
เป็นเพื่อนกับเมลโล เป็นเด็กเก่งลำดับ 3 รองจากเนียร์และเมลโล หลังจากที่กลุ่มมาเฟียที่เมลโลอยู่ด้วยตายหมด เขาก็ช่วยเมลโลประสานงานในการหาตัวคิระ แต่สุดท้ายถูกผู้คุมกันของทาคาดะยิงตาย
ยมทูตที่ถูก ลุค หลอกเอาเดธโน้ตมาทิ้งไว้บนโลก ชีโดว์ พยายามที่จะเอาเดธโน้ตของตนคืน จึงโดนพวกเมลโลหลอกใช้ ซึ่งก็ได้ทำให้แผนการที่ไลท์วางไว้ ผิดพลาดไปอย่างมาก
ยมทูตที่เขียนชื่อของคนที่จะทำร้ายมิสะลงในเดธโน้ตเพื่อต่ออายุขัยให้มิสะจนตัวเองเสียชีวิต ภายหลังเดธโน้ตเล่มนั้นถูกเรมนำมาให้มิสะ
ชื่อจริงคือ แมร์รี่ เค็นวู้ด (Mary Kenwood) เป็นขโมยที่ทำงานให้แอล มีความสามารถในการปลดล็อกกุญแจ ทำลายระบบรักษาความปลอดภัยต่างๆ ถูกคิระฆ่าตายในภายหลัง
ชื่อจริงคือ เทอร์รี่ เมอร์เรลโล (Thierry Morello) เป็นนักต้มตุ๋นที่ทำงานให้ L ถูกคิระฆ่าตายในภายหลังเช่นกัน
หรือในมังงะคือ เรย์ เพนเบอร์ (Raye Penber) เจ้าหน้าที่ FBI ที่สะกดรอยตามไลท์ ไลท์ได้วางแผนจนทราบชื่อจริงของเรย์ ภายหลังถูกไลท์ฆ่าตาย
อดีตเจ้าหน้าที่เอฟบีไอ คู่หมั้นของ เรย์ อีวามัตสึ หลังจากเรย์ตายก็ได้ตั้งข้อสังเกตว่าคิระอาจฆ่าคนได้ด้วยวิธีอื่นนอกจากทำให้หัวใจวายตาย ในขณะกำลังไปแจ้งกองสืบสวนก็ถูกไลท์หลอกถามชื่อได้สำเร็จ และถูกฆ่าทิ้งก่อนจะได้ทำอะไร นอกจากนี้ชื่อของมิโซระยังปรากฏในฐานะตัวเอกของนวนิยายเดธโน้ตเรื่อง DEATH NOTE:ANOTHER NOTE คดีฆาตกรรมต่อเนื่อง ลอสแอนเจลิส BB ซึ่งเป็นเรื่องในสมัยที่มิโซระยังคงทำงานอยู่ที่เอฟบีไอ
นักโทษประหารที่ L ใช้เป็นตัวแทนของตัวเองเมื่อเปิดเผยตัวเองต่อสาธารณชน ถูกคิระฆ่าตายทันทีที่ออกอากาศ ทำให้ L รู้ได้ว่าคิระอยู่ในเขตคันโตเนื่องจากรายการนั้นฉายในญี่ปุ่นเขตคันโตเท่านั้น
รายชื่อเจ้าหน้าที่เอฟบีไอทั้ง 12 คนที่ถูก L ส่งเข้ามาในญี่ปุ่น
คิระ (มาจากคำว่า Killer ในภาษาอังกฤษ) หมายถึงผู้พิพากษาอาชญากรต่างๆ หรือจะเป็นคนธรรมดาที่ไม่ได้มีความผิดก็ได้ แต่จะต้องเป็นผู้ที่ตามหาเขา คิระในที่นี้จะหมายถึง ยางามิ ไลท์ เป็นส่วนมาก แต่มีคิระบนโลกทั้งสิ้น 4 คน ดังนี้
ชื่อของ L อ่านในภาษาไทยว่า แอล ในขณะที่ภาษาอังกฤษอ่าน เอล ตามตัวอักษร L และภาษาญี่ปุ่นอ่าน เอะรุ (เนื่องจากภาษาญี่ปุ่นไม่มี ล ลิง)
เอฟเอ็ม (อีพี)
เอฟเอ็ม (FM) เป็นมินิอัลบั้มหรืออีพีชุดที่สามของเครยอนป๊อป เกิร์ลกรุปสัญชาติเกาหลีใต้ในสังกัดโครมเอนเตอร์เทนเมนต์และโซนีมิวสิก
ที่มา
เอฟเอ็ม ถูกนำไปแสดงครั้งแรกในงาน K-Pop Night Out at SXSW ที่ออสติน รัฐเท็กซัส สหรัฐอเมริกา ในวันที่ 19 มีนาคม ปีเดียวกัน  และกลับไปแสดงครั้งแรกที่เกาหลีใต้ ที่เขตทงแดมุน ในวันที่ 21 มีนาคม ปีเดียวกัน และตามมาด้วยการเต้นแบบกองโจรที่มยองดง, ฮงแด และโคเอ็กซ์ และแสดงครั้งแรกผ่านทางโทรทัศน์ในรายการเอ็ม! เคาท์ดาวน์ ในวันที่ 26 มีนาคม ปีเดียวกัน thumb|250px|left|ในชุดแบบมาสก์ไรเดอร์ที่ออสติน รัฐเท็กซัส thumb|250px|left|ในชุดแบบเซเลอร์มูน ในงาน Summer K-POP Festival 2015 โดยชุดนี้มีทั้งหมด 3 เพลง เอฟเอ็มซึ่งเป็นเพลงโปรโมตได้ซินซาดงไทเกอร์และมอนสเตอร์เฟกเทอรีเป็นผู้แต่ง โดยมีธีมแบบ "นักรบหญิง" ด้วยการแต่งกายแบบขบวนการห้าสีหรือมาสก์ไรเดอร์ รวมถึงเซเลอร์มูน และมิวสิกวิดีโอก็ยังถ่ายทำด้วยท่าปล่อยพลัง รวมทั้งการยืนบนภูเขาหิน แล้วมีระเบิดควัน 5 สีจากด้านหลังอีกด้วย รวมถึงได้บอร์นอัส สมาชิกเค-มัชมารับบทเป็นหน้ากากทักซิโด้ ซึ่งเป็นคนรักของเซเลอร์มูนอีกด้วย
คำว่า "เอฟเอ็ม" เป็นแสลงในภาษาเกาหลี มาจากคำว่า "Field Manual" มีความหมายถึง ผู้ชายที่ทำตัวอยู่แต่ในกฏของตัวเองอย่างเคร่งครัด ไม่ออกนอกกฏเด็ดขาด แต่เป็นในแนวทางที่ไม่ดี
พระเจ้าเซโจ
พระเจ้าเซโจ (세조 世祖) (ค.ศ. 1417 ถึง ค.ศ. 1468) เป็นพระมหากษัตริย์พระองค์ที่ 7 แห่งราชวงศ์โชซ็อน (ค.ศ. 1455 ถึง ค.ศ. 1468) ถือเป็นกษัตริย์ที่ถูกประณามมากที่สุดพระองค์หนึ่งเพราะแย่งราชบัลลังก์มาอย่างไม่เป็นธรรมจากพระเจ้าทันจง พระนัดดาที่ยังทรงพระเยาว์
หนทางสู่ราชบัลลังก์
พระเจ้าเซโจพระราชสมภพเมื่อ ค.ศ. 1417 เป็นพระราชโอรสพระองค์ที่สองของ พระเจ้าเซจงมหาราช (세종대왕, 世宗大王) และ พระนางโซฮ็อน (소헌왕후, 昭憲王后) ได้รับพระนามว่า เจ้าชายซูยาง (수양대군, 首陽大君) เมื่อค.ศ. 1428 เจ้าชายซูยางมีพระเชษฐาเป็นรัชทายาท ขึ้นครองราชย์เป็นพระเจ้ามุนจง (문종, 文宗) ต่อจากพระเจ้าเซจงใน ค.ศ. 1450 แต่อยู่ในราชสมบัติได้เพียงสองปีก็สวรรคตเมื่อค.ศ. 1452 รัชทายาทพระโอรสของพระเจ้ามุนจงขึ้นครองราชย์ต่อจากพระราชบิดา ก่อนที่พระเจ้ามุนจงจะสวรรคต ได้จัดตั้งคณะผู้สำเร็จราชการแทนสำหรับกษัตริย์พระองค์ใหม่ที่ยังทรงพระเยาว์ ประกอบด้วย ฮวางโบอิน (황보인, 皇甫仁) อัครเสนาบดี และ คิมจงซอ (김종서, 金宗瑞) เป็นผู้นำคณะผู้สำเร็จราชการซึ่งประกอบไปด้วยขุนนางจากชี-พย็อนจ็อน (집현전, 集賢殿) สำนักปราชญ์ที่พระเจ้าเซจงมหาราชทรงตั้งขึ้น
ฮวางโบอินและคิมจงซอหันเข้าหาเจ้าชายอันพยองเพื่อคานอำนาจกับองค์ชายซูยาง ในวันที่ 10 พฤศจิกายน ค.ศ. 1453 เจ้าชายซูยางทรงนำทัพเข้าบุกยึดพระราชวังคยองบก สังหารฮวางโบอินและคิมจงซอ เรียกว่า รัฐประหารปีคเยยู (계유정난, 癸酉靖難) เนรเทศเจ้าชายอันพยองไปเกาะเจจูและประทานยาพิษ เจ้าชายซูยางทรงตั้งพระองค์เองเป็นอัครเสนาบดี กุมการบริหารประเทศไว้ทุกอย่าง ทรงให้มีการปูนบำเหน็จแก่ผู้มีความดีความชอบ (공신, 功臣) ช่วยเหลือพระองค์ในการทำรัฐประหาร
ในที่สุด เมื่อค.ศ. 1455 เจ้าชายซูยางก็ได้บังคับให้พระนัดดาทรงสละราชบัลลังก์ เป็นแทซังวัง ส่วนเจ้าชายเองก็ขึ้นครองราชย์เป็นพระเจ้าเซโจ
รัชสมัย
พระเจ้าเซโจทรงเห็นกษัตริย์พระองค์ก่อนเป็นตัวอย่างของการที่กษัตริย์ตกอยู๋ใต้อำนาจของขุนนาง พระเจ้าเซโจเชื่อว่ากษัตริย์ได้รับอาณัติจากสวรรค์ให้มาปกครองประชาชน จึงทรงพยายามขยายอำนาจของกษัตริย์มิให้ถูกจำกัดโดยพวกขุนนาง ทันทีหลังจากขึ้นครองราชสมบัติ ทรงยุบสภาอีจอง หรือสภาองคมนตรี (의정부, 議政府) อันเป็นสภาสูงสุดรองจากกษัตริย์ และทรงนำเอาหกกระทรวง (육조, 六曹) เข้ามาควบคุมโดยตรง
พระเจ้าเซโจทรงกักขังแทซังวังเอาไว้ในพระราชวังเพื่อจับตาดูอย่างใกล้ชิด ขณะที่ขุนนางทั้งหลายในจีพยอนจอนต่างพากันเห็นพ้องต้องกันว่าการยึดอำนาจของพระเจ้าเซโจนั้นเป็นไปโดยขาดความชอบธรรมโดยสิ้นเชิง และวางแผนก่อการกบฏเพื่อยึดอำนาจคืนให้กับแทซังวัง คณะผู้ก่อการประกอบด้วยขุนนางหกคน ในค.ศ. 1456 ราชทูตราชวงศ์หมิงมาเยือนขุนนางทั้งหกจึงพยายามจะใช้โอกาสนี้ในการยึดอำนาจ แต่ไม่สำเร็จถูกพระเจ้าเซโจทรงจับได้ พระเจ้าเซโจทรงให้ประหารขุนนางทั้งหก ซึ่งต่อมาได้รับการยกย่องเป็น ขุนนางผู้พลีชีพทั้งหก (사육신, 死六臣) รวมทั้งครอบครัวและผู้เกี่ยวข้องเป็นการสังหารหมู่ที่โหดร้าย และทำให้พระเจ้าเซโจทรงตัดสินพระทัยยุบจีพยอนจอน อันเป็นที่ซ่องสุมของขุนนางที่ต่อต้านพระองค์ไปเสีย และต่อมาในค.ศ. 1457 ทรงให้ลดพระเกียรติยศของแทซังวังลงเป็นเจ้าชายโนซาน (노산군, 魯山君) และเนรเทศไปมณฑลคังวอน รวมทั้งปลดพระราชมารดาของเจ้าชายโนซานที่สิ้นพระชนม์ไปแล้วคือพระนางฮย็อนดอก (현덕왕후, 顯德王后) ออกจาตำแหน่ง เพราะวิญญาณของนางตามหลอกหลอนองค์รัชทายาทพระโอรสของพระเจ้าเซโจ จนประชวรและสิ้นพระชนม์ ได้รับพระนามว่ารัชทายาทอีกยอง (의경세자, 懿敬世子)
ในค.ศ. 1457 พระเจ้าเซโจโปรดให้พิมพ์หนังสือเรื่อง กระจกสะท้อนอาณาจักรตะวันออก (동국통감, 東國通鑑) เกี่ยวกับประวัติศาสตร์เกาหลีตั้งแต่สมัยของทันกุนจนถึงราชวงศ์โครยอ พระอนุชาของพระเจ้าเซโจอีกองค์ คือ เจ้าชายคึมซอง (금성대군, 錦城大君) วางแผนก่อการกบฏยึดราชบัลลังก์คืนให้เจ้าชายโนซาน แต่ก็อีกครั้งที่พระเจ้าเซโจทรงจับได้ ทรงประทานยาพิษแก่เจ้าชายคึมซองและทำให้พระองค์ตัดสินพระทัยกำจัดเสี้นหนามสุดท้าย คือ เจ้าชายโนซาน ดื่มยาพิษพระราชทานสิ้นพระชนม์ไปด้วยพระชนมายุเพียงสิบเจ็ดชันษา
หลังจากที่ถูกกดขี่มาตั้งแต่รัชสมัยของพระเจ้าแทจง ศาสนาพุทธในเกาหลีก็ได้รับการฟื้นฟูอีกครั้งในรัชสมัยของพระเจ้าเซโจ พระเจ้าเซโจทรงเลื่อมใสศรัทธาในพระพุทธศาสนา ทรงจัดตั้งสำนักจัดพิมพ์พระไตรปิฎก (간경도감, 刊經都監) ขึ้นในค.ศ. 1460 เพื่อรวบรวมและพิมพ์พระไตรปิฎกภาษาเกาหลี (ไตรปิฏก โคเรียนะ) และยังทรงสร้างวัดวอนกัก (원각사, 圓覺寺) อันเป็นที่อยู่ของคิมชีซึบ (김시습, 金時習) นักปรัชญาพระพุทธศาสนาคนสำคัญในรัชสมัยของพระเจ้าเซโจและเป็นหนึ่งในกลุ่มขุนนางผู้รอดชีวิตทั้งหก
พระกรณียกิจที่สำคัญที่สุดของพระเจ้าเซโจคือ การชำระกฎหมายใหม่ประจำอาณาจักร เรียกว่า คยองกุงแดจอน (경국대전, 經國大典) โดยเริ่มชำระเมื่อค.ศ. 1460 เสร็จสิ้นในรัชสมัยของพระเจ้าซองจง
เมื่อค.ศ. 1467 การรวมรวบอำนาจเข้าสู่ศูนย์กลางทำให้เกิดความไม่พอใจแก่ขุนนาง เกิดกบฏของลีชีแอ (이시애, 李施愛) ขึ้นที่มณฑลฮัมกยองเพื่อยกเจ้าชายควีซอง (구성군, 龜城君 พระโอรสของเจ้าชายอิมยอง พระอนุชาอีกพระองค์ของพระเจ้าเซโจ) ขึ้นบัลลังก์แทน แต่พระเจ้าเซโจก็ทรงสามารถส่งทัพเข้าปราบได้ ปีต่อมาค.ศ. 1468 พระเจ้าเซโจประชวรสวรรคต เจ้าชายแฮยาง (해양대군, 海陽大君) ซึ่งได้รับแต่งตั้งเป็นเจ้าชายรัชทายาทแทนเจ้าชายอีคยอง ขึ้นครองราชสมบัติต่อเป็นพระเจ้าเยจง (예종, 睿宗) พระเจ้าเซโจมีพระสุสานชื่อว่า ควางนึง (광릉, 光陵) และได้รับพระนามว่า พระเจ้าชินจง (신종, 神宗) แต่ภายหลังในรัชสมัยของพระเจ้าเยจงได้รับพระนามใหม่เป็น พระเจ้าเซโจ
พระนามเต็ม
พระเจ้าเซโจ ฮเยจาง ซุงชอน เชโด ยอลมุน ยองมู จิด็อก ยองคง ซองซิน มยอนคเย ฮุมซุก อินฮโย แห่งเกาหลี
พระบรมวงศานุวงศ์
พระราชธิดาอีกสองพระองค์มีหลักฐานบันทึกไว้ในพงศาวดารน้อยมากและไม่เป็นที่แน่ใจว่าจะมีตัวตน
คณะรัฐมนตรีไทย คณะที่ 3
พระยามโนปกรณ์นิติธาดา (ก้อน หุตะสิงห์)  เป็นนายกรัฐมนตรี ตามความในข้อ 2 แห่งพระราชกฤษฎีกาให้ปิดประชุมสภาผู้แทนราษฎรและตั้งคณะรัฐมนตรีชุดใหม่ ๒๔๗๖ ซึ่งในประกาศนั้นบัญญัติให้รัฐมนตรีผู้ซึ่งว่าการกระทรวงต่าง ๆ อยู่ในเวลายุบสภาเป็นสมาชิกของคณะรัฐมนตรีใหม่โดยตำแหน่ง ส่วนรัฐมนตรีอื่น ๆ ได้ทรงพระกรุณาโปรดเกล้าฯ ตั้งขึ้นโดยคำแนะนำของนายกรัฐมนตรี โดยพระบาทสมเด็จพระปรมินทรมหาประชาธิปกฯ พระปกเกล้าเจ้าอยู่หัว ทรงลงพระปรมาภิไธย ในประกาศตั้งคณะรัฐมนตรี เมื่อวันที่ 1 เมษายน 2476
การแถลงนโยบายของรัฐบาล
คณะรัฐมนตรีคณะนี้ไม่มีการแถลงนโยบาย
การสิ้นสุดของคณะรัฐมนตรี
คณะรัฐมนตรีคณะนี้สิ้นสุดลงเพราะมีประกาศให้เปิดสภาผู้แทนราษฎรโดยสมาชิกสภาผู้แทนราษฎรยื่นคำร้องขอให้เรียกประชุมวิสามัญ
ยูฟ่าแชมเปียนส์ลีก ฤดูกาล 2021–22 รอบแพ้คัดออก
ยูฟ่าแชมเปียนส์ลีก ฤดูกาล 2021–22 รอบแพ้คัดออก เป็นการแข่งขันที่จะเริ่มต้นในวันที่ 15 กุมภาพันธ์ กับรอบ 16 ทีมสุดท้าย และสิ้นสุดในวันที่ 28 พฤษภาคม ค.ศ. 2022 กับ นัดชิงชนะเลิศ ที่ สตาดเดอฟร็องส์ ในเมืองแซ็ง-เดอนี ประเทศฝรั่งเศส, ที่จะตัดสินหาทีมแชมเปียนส์ของ ยูฟ่าแชมเปียนส์ลีก ฤดูกาล 2021–22. ทั้งหมด 16 ทีมที่เข้าร่วมในรอบแพ้คัดออก.
เวลาต่างๆ คือ CET/CEST, เป็นไปตามที่ระบุไว้โดย ยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ทีมที่ผ่านเข้ารอบ
รอบแพ้คัดออกประกอบไปด้วย 16 ทีมที่ผ่านเข้ารอบในฐานะทีมชนะเลิศและรองชนะเลิศของแต่ละ 8 กลุ่มใน แชมเปียนส์ลีก รอบแบ่งกลุ่ม.
<section begin=ทีมที่ผ่านเข้ารอบ />
สายการแข่งขัน
<section begin=สายการแข่งขัน /><section end=สายการแข่งขัน />
รอบ 16 ทีมสุดท้าย
<section begin=R16 /> พิธีการจับสลากประกบคู่สำหรับรอบ 16 ทีมสุดท้าย มีขึ้นในวันที่ 13 ธันวาคม พ.ศ. 2564 (ค.ศ. 2021), ตามเดิมเป็น 12:00 CET. การจับสลากครั้งนี้มีความผิดปกติหลายประการ: แมนเชสเตอร์ยูไนเต็ด ถูกรวมเข้าไปอย่างผิดพลาดในการจับสลากสำหรับคู่ต่อสู้ของ บิยาร์เรอัล (ทั้งคู่เคยอยู่ใน กลุ่ม เอฟ), และต่อมาได้รับเลือก; จากนั้นหยิบลูกบอลลูกอื่นขึ้นมา, เป็น แมนเชสเตอร์ซิตี ถูกเลือกมาแทนที่. ในคู่ต่อมา, ลิเวอร์พูล ถูกรวมเข้าไปอย่างผิดพลาดในการจับสลากสำหรับคู่ต่อสู้ของ อัตเลติโกเดมาดริด (ทั้งคู่เคยอยู่ใน กลุ่ม บี), ในขณะที่แมนเชสเตอร์ยูไนเต็ดกลับถูกคัดออกไปอย่างไม่ถูกต้อง. ต่อมาในวันนั้น, ยูฟ่าได้โมฆะผลการจับสลากเดิม เนื่องจาก "ปัญหาทางเทคนิค" กับการจับสลากด้วยคอมพิวเตอร์, และทำการจับสลากใหม่ทั้งหมดในเวลา 15:00 CET. <section end=R16 />
แต่ละคู่ในรอบ 16 ทีมสุดท้ายแรกเริ่มได้ถูกจับสลากออกมาดังนี้:
สรุปผลการแข่งขัน
<section begin=R16 /> เลกแรกจะลงเล่นในวันที่ 15, 16, 22 และ 23 กุมภาพันธ์, และเลกที่สองจะลงเล่นในวันที่ 8, 9, 15 และ 16 มีนาคม พ.ศ. 2565 (ค.ศ. 2022).
แมตช์
รวมผลสองนัด ไบเอิร์นมิวนิก ชนะ 8–2.
รวมผลสองนัด แมนเชสเตอร์ซิตี ชนะ 5–0.
รวมผลสองนัด ไบฟีกา ชนะ 3–2.
รวมผลสองนัด เชลซี ชนะ 4–1.
รวมผลสองนัด อัตเลติโกเดมาดริด ชนะ 2–1.
รวมผลสองนัด บิยาร์เรอัล ชนะ 4–1.
รวมผลสองนัด ลิเวอร์พูล ชนะ 2–1.
รวมผลสองนัด เรอัลมาดริด ชนะ 3–2.